Mike Stulce

Michael «Mike» Stulce (født 14. eller 21. juli 1969 i Killeen i Texas) er en tidligere amerikansk friidrettsutøver.

Etter at kulestøteren Mike Stulce ble nummer to under junior-VM 1988, støtte han sesongen 1990 hele 21,82 m. Etter en positiv dopingprøve ble imidlertid dette resultatet strøket fra offisielle lister. 

Etter å ha vært utestengt fra all idrett, kom han tilbake og kvalifiserte seg til OL 1992. Han vant i Barcelona med et resultat på 21,70 m, 70 centimeter foran landsmannen Jim Doehring.

Under innendørs-VM 1993 vant Stulce med 21,27 m, og igjen ble Jim Doehring nummer to. Under utendørs-VM 1993 tok Stulce tredjeplassen med 20,94. Dette resultatet ble imidlertid senere underkjent, da han igjen leverte en positiv dopingprøve.

 Eksterne lenker 


Kategori:Kulestøtere fra USA
Kategori:Olympiske mestere for USA
Kategori:Dopingsaker i friidrett
Kategori:Personer fra Bell County i Texas
Kategori:Deltakere for USA under Sommer-OL 1992
Kategori:Friidrettsutøvere under Sommer-OL 1992
Kategori:Medaljevinnere under Sommer-OL 1992
Kategori:Alumni fra Texas A&M University
Kategori:Deltakere for USA under VM i friidrett innendørs 1993
Kategori:Verdensmestere i friidrett innendørs for USA